kardosdrur/scandi-wiki huggingface dataset:
Vremja

Vremja (, ; ) er et russisk tv-nyhedsprogram.

Fra 1964 til 1991 blev Vremja vist på den sovjetiske kanal 1 og kanal 2 kl. 21.00 og en række lokale kanaler. Under Sovjetunionen udsendte Vremja nationale og internationale nyheder samt kulturstof, sportsnyheder og vejrudsigter.

Efter Sovjetunionens opløsning blev Vremja lukket i august 1991, men genåbnet i 1995 som russisk nyhedsprogram på den russiske Kanal 1, hvor det stadig er en populær nyhedskilde.

Eksterne henvisninger 
 Vremja Online
 "Vremja, vpered!" ("Tid, fremad!"), Vremjas berømte kendingsmelodi af Georgy Sviridov.

Massemedier
Tv-programmer
Kultur i Sovjetunionen
Stavropol kraj

Stavropol kraj (, ) er en kraj (administrativ region) i Rusland. Krajen har  indbyggere og et areal på  km². Det administrative center er Stavropol, der har  indbyggere. Andre større byer i krajen er Pjatigorsk () med  indbyggere, Kislovodsk () med  indbyggere og Nevinnomyssk (), der har  indbyggere.

Stavropol kraj ligger i det kuperede forland til Kaukasus, den nordlige del af regionen udgør Manytsch-lavningen. Regionen grænser op til flere af de mindre, men urolige kaukasusrepublikker, hvilket har medført periodevis væbnet indtrængen og adskillige terrorangreb, bemærkelsesværdigt bl.a. terrorangrebet i Budyonnovsk i 1995 (140+ døde) og selvmordsangrebet mod et tog i 2003 (46+ døde).

Stavropol kraj grænser op til Rostov oblast, Krasnodar kraj samt de russiske republikker Kalmykija, Dagestan, Tjetjenien, Kabardino-Balkaria og Karatjajevo-Tjerkessien.

Økonomien er baseret på landbrug (korn, solsikker, dyrehold), industri (fødevareforædling, elektronik, maskindele) og turisme. Turisme er vigtig i og med, at regionen har en række spa-centre opført i forbindelse med mineralkilder, det bedst kendte af dem hedder Kislovodsk.

Befolkning 
 Den samlede indbyggertal faldt fra 2.735.000 i 2003 til 2.718.000 i 2005.
 Befolkningstætheden i 2005 var 40,9 personer/km².
 Bybefolkning udgjorde i 2005 56,2%.

Den største befolkningsgruppe udgøres af etniske russere (81,6%). Traditionelt har de største etniske minoriteter været armenere (5,5%), ukrainere (1,7%) og grækere (1,2%). De sidste årtier er også andelen af dagestanere (1,5%). Turkmenere i øst og nordøst er rester af nomadiske folkeslag, der beboede området før det blev koloniseret af russere.

Kommuner med over 15.000 indbyggere

Referencer

Eksterne henvisninger 

 Officiel Stavropol kraj hjemmeside  
 Vejrudsigt for Stavropol kraj  
 Telefonbog for det sydlige føderale distrikt 
 Kislovodsk 
 News and events of Stavropol kraj
Tandbørste

Tandbørsten er et instrument til at fjerne plak-belægninger fra tænderne (tandbørstning). Den består af et plastikhåndtag og nylonbørster
fastgjort til børstehovedet.  Tandbørsten har i tidens løb gennemgået store ændringer, både hvad angår design og materialevalg, henimod de kvalitetsbørster, der i dag er tilgængelige på markedet.
 
Den mest simple form for tandbørste er en våd finger eller de såkaldte chewing sticks eller miswak, der er afskårne trærødder af sej kvalitet, som fugtes og tygges i den ene ende til en slap kost – det ligner en lille barberkost. Den børster man så tænderne med. Nogen angiver, at man bruger rosenudtræk som tandpasta, men bruges også uden. I umindelige tider har man hos mange folkeslag renholdt tænderne på denne måde, og metoden anvendes stadig rundt om i verden.

Tandbørsten i en form, der minder om de nuværende børster, kan dateres tilbage til omkring 1500 i Kina. Fra 1700-tallet foreligger der europæisk litteratur med beskrivelser af tandbørster designet efter nutidens princip. Der er mest tale om små svinehårsbørster, der blev fremstillet med træskaft. Der er også hos særlig velhavende set rejseetuier med tandbørster bundet af svinehår i skaft af sølv.
I begyndelsen af det 20. århundrede blev træet erstattes med celluloid og lige før Anden Verdenskrig gik man over til at fremstille tandbørster udelukkende af plastmateriale.

Referencer 

Mundhygiejneprodukter
Odontologi
Enns

Enns er en by i Oberösterreich beliggende 281 m over havet ved floden Enns, som udgør grænsen til Niederösterreich.

Enns er Østrigs ældste by. Dokumentet, der erklærer byen en by, kan findes på lokalmuseet og daterer den tilbage til 1212. Byens vartegn er et 60 meter højt tårn.

Geografi 
Enns, som ligger hævet i 281 m højde, rækker 7,5 km fra nord til syd og 8,6 km fra vest til øst. Dets samlede areal er på 34,3 km², af hvilket 12,8 % er dækket med skov og 64,1% er brugt til landbrug.

Politik 
Der er 37 medlemmer af kommunerådet. Siden valget i 2003 har repræsentationen af partierne været som følger:
 21 SPÖ
 12 ÖVP 
 3 Grønne 
 1 FPÖ

Den nuværende borgmester er Franz Stefan Karlinger, en socialdemokrat.

Indbyggere 
I 1991 havde Enns 10.192 ifølge tællingen. Dette nummer voksede til 10.639 i tilsvarende målinger fra 2001.

Byer i Oberösterreich
Częstochowa

Częstochowa (, ) er en by i det sydlige Polen med 246.890 (2005) indbyggere (2005) og et areal på 160 km² i det schlesiske voivodskab ved floden Warta.

Byer nær Częstochowa 

 Radomsko
 Piotrków Trybunalski
 Lubliniec
 Kłobuck
 Wieluń
 Blachownia

 Koniecpol
 Krzepice
 Koziegłowy
 Woźniki
 Przedbórz

Transport 

 Vej til Piotrków Trybunalski, Łódź,Toruń, Gdańsk, Warszawa, Katowice
 Vej til Opole
 Vej til Kielce

 Jernbane til Piotrków Trybunalski,Łódź, Warszawa, Katowice
 Jernbane til Opole
 Jernbane til Kielce
 Lufthavn i Pyrzowice ved Katowice

Seværdigheder 

I byen

 Klostret Jasna Góra (fra 14. århundrede) med den Sorte Madonna af Częstochowa
 Kirker
 Museum for produktion af tændstikker

Omegnen

 Zespół Jurajskich Parków Krajobrazowychved Częstochowa
 Załęczański Park Krajobrazowy ved Działoszyn
 Przedborski Park Krajobrazowy ved Przedbórz

Eksterne henvisninger 

 Częstochowa online
 Kloster Jasna Góra

Byer i Polen
Nicolas Anelka

Nicolas Anelka (født 14. marts 1979) er en fransk tidligere fodboldspiller.
 
Anelka startede med at spille for Paris Saint-Germain men blev hurtigt solgt til Arsenal FC. I Arsenal spillede han to sæsoner og blev hurtigt kendt som et kæmpetalent. Real Madrid købte ham for 220 millioner kroner, men skiftet blev et kæmpe flop. Senere hen har han spillet i Liverpool FC, Fenerbahce SK, Manchester City og Bolton Wanderers. Chelsea FC erhvervede Nicolas Anelka i januar 2008 for en transfersum på 15 millioner £ (svarende til ca. DKK 150 millioner). Derved har Anelka gennem sin fodboldkarriere genereret transfer fees på i alt 86,8 millioner £, svarende til ca. DKK 860 millioner.

Anelka blev i vinter 2011 solgt til den kinesiske klub, Shanghai Shenhua, efter at havde siddet på bænken for Chelsea F.C. Den 31. januar 2013 skiftede Anelka til Juventus efter længere tids forhandlinger med forskellige europæiske klubber. Her fik han en halv år lang kontrakt, der dog indeholder en klausul, der gør det muligt for klubben at forlænge aftalen med yderligere et år.

Da Manchester United vandt UEFA Champions League 2008 over Chelsea blev Anelka skiftet ind i forlænget spilletid efter 110 minutter men kampen endte i straffesparkskonkurrence. Anelka blev spurgt om han ville sparke et af de fem første forsøg, men det ville han ikke, så han blev sat til at skyde som nummer syv og brændte.

Anelka var indtil januar 2013 en del af trænerstaben i Shanghai Shenhua som spillende assistenttræner. Inden den nye træner kom til klubben, var Anelka spillende træner.

Under VM i fodbold 2010 blev Anelka smidt ud af Frankrigs VM-lejr da han nægtede at undskylde for nogle negative udtalelser om landstræneren Raymond Domenech.

Eksterne henvisninger 

Fodboldspillere fra Frankrig
Fodboldspillere fra Arsenal F.C.
Fodboldspillere fra Chelsea F.C.
Fodboldspillere fra Liverpool F.C.
Fodboldspillere fra Real Madrid CF
Fodboldspillere fra Paris Saint-Germain
Fodboldspillere fra Manchester City F.C.
Fodboldspillere fra Bolton Wanderers F.C.
Fodboldspillere fra Fenerbahçe SK
Personer der er konverteret til islam
Fodboldspillere fra Juventus F.C.
Fodboldspillere fra West Bromwich Albion F.C.
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Huset Luxemburg

Huset Luxemburg var en adelig familie i middelalderens Luxemburg. I 1308 blev Henrik 7., greve af Luxemburg, tysk konge. Hans søn, Johan af Luxemburg, blev kort efter konge i Bøhmen. Dynastiets herredømme i det Tysk-romerske rige blev to gange brudt af Wittelsbacherne. Med Sigismunds død sluttede dynastiet, og det blev efterfulgt af Huset Habsburg.

Fremtrædende medlemmer 
 Henrik 7. (1275–1313) — Konge af romerne, Tysk-romerske rige.
 Johan af Luxemburg (1296–1346) — søn af Henrik. Konge af Bøhmen.
 Balduin af Luxemburg (reg. 1307–1354) — bror til Henrik
 Karl 4. (1316–1378) — søn af Johan. Konge af Bøhmen, Tysk-romersk kejser.
 Wenzel (1361–1419) — søn af Karl. Konge af Bøhmen, Konge af romerne.
 Sigismund (1368–1437) — søn af Karl. Konge af Bøhmen, Konge af Ungarn, Konge af Kroatien, Tysk-romersk kejser.
 Elisabeth 2. af Bøhmen (1409–1442), kejserinde og dronning af Ungarn og Bøhmen, gift med Albrecht 5. af Østrig, arveren, som overdrog store dele af den luxemburgske arv til Habsburgerne.
Wienerschnitzel

En wienerschnitzel er en traditionel ret fra Wien af et tyndt stykke kalvekød mørnet med en kødhammer vendt i æg og dækket af rasp og stegt. Opskriften er muligvis importeret i det 15. eller 16. århundrede fra det nordlige Italien. Ifølge en anden teori blev den introduceret i 1857  af feltmarskal Radetzky, som opholdt sig det meste af livet i Milano.

Ordet "Wienerschnitzel" kan spores til  1862, hvor østrigerne regerede Norditalien.

I midtjylland og ned til sønderjylland - og i Milano - kaldes en wienerschnitzel for et elefantøre.

Referencer

Kødretter
Mad fra Østrig
Oksekød
Miami Dolphins

Miami Dolphins er et professionelt amerikansk fodboldhold, der spiller i AFC East-divisionen i NFL. Holdet har hjemme i Miami, og spiller deres hjemmekampe på Sun Life Stadium. Klubbens mojoritetsejer er Stephen M. Ross der også ejer Sun Life Stadium.

Holdet kom første gang i Super Bowl i 1971, men tabte til Dallas Cowboys. I 1972-sæsonen vandt holdet alle kampe, og vandt dermed Super Bowl som ubesejret, en præstation intet andet hold har opnået. De vandt også Super Bowl året efter, og nåede igen Super Bowl i 1982 og 1984, dog uden at vinde.

Don Shula trænede holdet i en stor del af dets historie, og blev den mest vindende træner i NFL-historien.

Holdets største profil gennem tiderne var Dan Marino, der satte flere rekorder som quarterback, inklusiv rekorden for flest kastede touchdowns, der dog i sæsonen 2007/08 blev slået af Green Bay Packers QB, Brett Favre.

Eksterne henvisninger 

 

Sport i Florida
Hold i NFL
Etableret i 1966
Dolphins
KPÖ

Kommunistisches Partei Österreich (KPÖ) er et østrigsk politisk parti. Det blev grundlagt som Kommunistische Partei Deutsch-Österreichs (KPDÖ) i 1918 og er dermed et af de ældste stadigt aktive kommunistiske partier i verden. KPÖ var fra 1945 til 1959 repræsenteret i Nationalrådet og indtil 1970 i flere delstatsråd, blandt andet i Karl Renner samlingsregering efter 2. verdenskrig. I 2005 kom KPÖ atter ind i en delstatsregering nemlig i Steiermark. Landsordførerne har siden 2006 været Melina Klaus og Mirko Messner. Under Anschluss fra 1938 til 1945 var KPÖ forbudt og spillede en stor rolle i modstandskampen mod nazisme.

Ved parlamentsvalget i 2013 vandt partiet kun 1,03% af stemmerne (48.175 ud af i alt 4.782.563 stemmer), et stykke under de 4% der som minimum kræves for at få en plads i Nationalrådet.

Partiet er en del af de europæiske samarbejdsorganisationer Nyt Europæisk Venstre Forum og Europæisk Venstreparti.

Eksterne henvisninger 

 KPÖ's hjemmeside

Politiske partier i Østrig
Kommunistiske partier
Gunnar Hansen (skuespiller)

Gunnar Hansen (født 4. marts 1947, død 7. november 2015) var en amerikansk skuespiller af islandsk oprindelse, bedst kendt som den oprindelige Leatherface fra Motorsavsmassakren.

Liv og karriere 
Gunnar Hansen blev født i Reykjavik, men da han var fem år flyttede familien til USA. I gymnasiet spillede han amerikansk fodbold, og derefter arbejde han som udsmider på forskellige natklubber, og som computerreperatør.

Hansen hørte om Motorsavsmassakren og prøvede for sjov en audition på Leatherface. Han fik rollen og spillede den i filmen, hvor han formåede at give den sindssyge kannibal en person, og fik ham til at virke menneskelig. Hansen valgte dog at droppe skuespillerkarrieren, da Leatherfacerollen var svær at slippe af med i andre film. Han blev i stedet forfatter.

Referencer

Eksterne henvisninger 
 

Filmskuespillere fra USA
Leatherface

Leatherface er en fiktiv amerikansk seriemorder, kendt fra Motorsavsmassakren og dens mange efterfølgere.

Biografi 
Leatherfaces rigtige navn er Bubba Sawyer, som man får at vide i Motorsavsmassakren 2, selvom man i genindspilningen af den oprindelige film fra 2003 får at vide at han hedder Thomas Hewitt. Han er bror til Drayton Sawyer, Chop Top og The Hitchhiker. Sammen driver familien en tankstation, hvor de sælger deres kød – menneskekød, som Leatherface sørger for. Leatherface portrætteres forskelligt i alle filmene, men i alle filmene portrætteres han som et følsomt og evnesvagt menneske. Han gemmer sit ansigt bag afskårede ansigter fra hans ofre, og bliver ofte råbt af, af sine familiemedlemmer.

Fiktive skurke
Motorsavsmassakren
Motorsavsmassakren

Motorsavsmassakren (orig. The Texas Chain Saw Massacre) er en horrorfilm lavet i 1973 (udgivet i 1974) af instruktøren Tobe Hooper.

Filmen omhandler en familie i det landlige Texas, der bortfører kunder fra sin tankstation. Filmen er produceret på et budget på omkring $83.000, og havde en omsætning på $30.859.000 i USA alene, hvilket gør den til en af de mest succesfulde uafhængige film i biografhistorien. Finansieringen af denne film stammer fra profitten fra Deep Throat, som produktionsselskabet tidligere havde finansieret.

Forbindelse til virkelige hændelser 
Denne film er, ligesom film som Psycho, Deranged og Ondskabens øjne, løst inspireret af Ed Gein. Gein gik med menneskehud, men han handlede alene og brugte ikke en motorsav. Det indvendige af huset, især det makabre soveværelse fyldt med knogler var ligeledes baseret på politiets noter. Selvom filmens åbningssekvens påstår at begivenhederne I filmen er rigtige er dette bare en skræmmetaktik kaldet falsk dokumentar-teknikken. Filmen blev optaget fra 15. juli 1973 til 14. august 1973, mens fortælleren påstår, at begivenhederne fandt sted den 18. august 1973, så det ville være umuligt for filmen at være baseret på hændelser, der endnu ikke havde fundet sted.

Modtagelse 
Motorsavsmassakren er den dag i dag stadig anerkendt som en af de største splatterfilm nogensinde. Den lagde stilen for film som Halloween, Fredag d. 13., A Nightmare on Elm Street, Hellraiser og flere andre.

Steven Spielberg var så imponeret over Tobe Hoopers film, at han hyrede ham til at instruere Poltergeist. Der gik dog usædvanligt lang tid, før der kom en efterfølger, nemlig Motorsavsmassakren 2 i 1986.

Filmen blev godt modtaget verden over, og den blev berygtet for sin "ulækre" billedside og dystre atmosfære. Filmen blev forbudt i Norge, Sverige og Singapore. I 2003 genindspilledes filmen, dog med en noget ændret historie.

Kilder

Eksterne henvisninger 
 
  Hyldestside til filmen
 Motorsavsmassakren-nyheder på Skræk og Rædsel

Amerikanske film fra 1974
Gyserfilm fra USA
Seriemorderfilm
Kannibalfilm
Apfelstrudel

Apfelstrudel ("Æblestrudel" el. "Æblerulle") er en traditionel filo – eller til nød – mørdejskage fra Østrig og en populær dessert i mange lande, der engang hørte under det østrig-ungarske rige. Det er den mest kendte type strudel.

Apfelstrudel består af en aflang rulle med fyld af stykker af æble, sukker, kanel, rosiner og rasp. Rom er nogle gange brugt til at tilføje smag. Andre ingredienser inkluderer valnødder og mandler. Såfremt der anvendes filodej skal dejen være meget elastisk: Det siges at man igennem et lag dej skal kunne læse en avis. Denne type strudel omtales i Østrig som "Ausgezogener" (trukket ud). Fremgangsmåden er som følger:
Dejen rulles / trækkes ud til hænderne kan sés tydeligt igennem dejen. Det foregår bedst på et lille bord hvorpå der placeres et (rent) stykke bomuldsklæde. 
Fyldet placeres på dejen, klædet løftes i to ender og dejen ruller så at sige sig selv sammen til en "pølse" som så placeres på et smurt bageblik.

En Apfelstrudel bages i ovnen og serveres varm normalt overdrysset af flormelis. Især i andre lande end Østrig serveres Apfelstrudel også med vaniljeis og/eller flødeskum.

Æblerne brugt i apfelstrudel er sure madæbler.

Desserter
Kager
Mad fra Østrig
Gunnar Hansen

Der findes flere kendte personer med navnet Gunnar Hansen:

 Gunnar Hansen (billedhugger) (1901-1972) – dansk billedhugger
 Gunnar "Nu" Hansen (1905-1993) – dansk sportskommentator
 Gunnar Hansen (skuespiller) (1947-2015) – amerikansk-islandsk skuespiller
Tagensbo Kirke

Tagensbo Kirke ligger på Landsdommervej i Københavns nordvestkvarter.

Historie 
Kirkens arkitekt var Hans Chr. Hansen. Kirken er en af de 16, som Københavns Stiftsråd har anbefalet lukket.

Kirkebygningen

Referencer

Eksterne kilder og henvisninger 

 Tagensbo Kirke hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Bispebjerg
Etableret i 1970
Radomsko

Radomsko er en by i Polen, i Lodz-voivodskab (Łódź-voivodskab, Województwo łódzkie). Radomsko er hovedsæde for amtet Powiat radomszczański.

 befolkning: 49.313 (2006)

Natur (omegn) 
 Przedborski Park Krajobrazowy
 Sulejowski Park Krajobrazowy
 Załęczański Park Krajobrazowy

Turisme

Seværdigheder (by) 
 Kloster (13./14. århundrede)
 Kirker
 Rådhus (19. århundrede)
 Herregård (20. århundrede)
 Museum (Muzeum Regionalne w Radomsku)

Turisme (omegn) 
 by Piotrków Trybunalski
 by Częstochowa
 by Przedbórz og Przedborski Park Krajobrazowy
 by Sulejów og Sulejowski Park Krajobrazowy
 by Wieluń og Załęczański Park Krajobrazowy

Byer ved Radomsko 
 Przedbórz
 Piotrków Trybunalski
 Sulejów
 Częstochowa
 Wieluń
 Kamieńsk
 Bełchatów

Landsbyer ved Radomsko 
 Bąkowa Góra
 Czermno
 Skotniki
 Wielgomłyny
 Gidle
 Gorzkowice

Eksterne henvisninger 

 Radomsko online 
 museum

Byer i Polen
Properts

Sextus Aurelius Propertius på dansk normalt Properts (ca 50 f.Kr.-ca. 16 f.Kr.) var en romersk digter, der er kendt for sine elegier.

Propertius var født i Asisium (Assisi) i Umbrien og fik sin uddannelse i Rom. Da han viste sig lovende, kom han under Mæcenas' beskyttelse. Han anses for en af de største romerske digtere. Af hans digtning er kun fire bøger med elegier overleveret; om han også har skrevet andet, vides ikke. Den første bog består udelukkende af kærlighedsdigte til og om hans elskede Cynthia (et dæknavn, for hvem vides ikke, ej heller om der er tale om virkelighed eller fiktion); hun dominerer også de to følgende bøger, hvori der dog også er digte om andre emner.

Propertius' dødstidspunkt er ukendt, men det falder nok sammen med udgivelse af den fjerde bog med elegier, der fandt sted i 16 f.Kr., da bogen er betydelig kortere end de tre andre; den indeholder kun to elegier (ud af i alt elleve) om Cynthia. Hvorvidt Propertius selv har redigeret denne sidste bog, eller om den er sammenstillet af andre efter hans død, vides ikke. Ovid har skrevet en elegi i 2 f.Kr., hvoraf det fremgår at Propertius var død på det tidspunkt .

Digtere fra Romerriget
Latinske forfattere
Tjek fødsels- og dødsår
Fort Humboldt

Fort Humboldt var et fort, som lå ved Humboldt Bay nær Eureka i det nordlige Californien. Fortet blev grundlagt den 30. januar 1853 af Kaptajn Robert C. Buchanan fra det 4. infanteriregiment. Fortet lå på en lav bakke med udsigt over Humboldt Bay. 

Formålet med fortet var at yde beskyttelse for nybyggerne i området (der er på 50.000 km2) mod fjendtlige indianere. Samtidig var det forsyningscenter for andre militærposter i det nordlige Californien. Ulysses S. Grant gjorde tjeneste her i 5 måneder i 1854, hvorefter han udtrådte af hæren. 

Området var fuldt af ufremkommelige skove og bjerge. Det var derfor meget vanskeligt at opspore og indfange krigeriske indianere. Ikke desto mindre blev der en overgang holdt 300 indianere fanget på fortet. 

Under Den amerikanske borgerkrig var fortet hovedkvarter for Humboldt militærdistriktet. Efter krigen blev var behovet for et fort på dette sted blevet mindre, og fortet blev opgivet i 1866. 

I 1870 blev det militære område overdraget til indenrigsministeriet (Department of  Interior) – som bl.a. er ansvarlig for forhold vedrørende indfødte folkeslag. 

I dag rummer fortets hospital et museum med indianske og militære genstande, dokumenter og fotografier.

Eksterne links
Fort Humboldt State Historic Park official website 
Historic California Posts: Fort Humboldt 

USA's militæranlæg
New Yorks 45. kongresdistrikt

New Yorks 45. kongresdistrikt (45th Congressional District of New York) var en valgkreds til Repræsentanternes Hus, bestående af Allegany, Cattaraugus, Chautauqua counties i staten New York. Valgkredsen blev oprettet i 1945 og nedlagt otte år senere som konsekvens af folketællingen i 1950. Valgkredsen gav i hele sin levetid valg til Daniel A. Reed. Da valgkredsen blev nedlagt, overførtes han til delstatens 43. distrikt.

Valgresultater 
Med fed skrift markeres vinderen. Med kursiv skrift markeres den siddende kandidat.

Kilde 
 Valgstatistik 1920-nutiden

45. kongresdistrikt
Vragel da Silva

Vragel da Silva (født 29. marts 1974) er en tidligere brasiliansk fodboldspiller, der spillede 2 sæsoner i Brøndby IF, inden han skiftede til tysk fodbold, hvor han afsluttede sin karriere i Energie Cottbus.

I 1997 kom da Silva til Brøndby fra den brasilianske klub Campo Grande AC. Han spillede på Vestegnen til vinterpausen 1999/2000, hvor han skiftede til Karlsruher SC, der spillede i Bundesligaen. Karlsruhe rykkede dog ud af ligaen, da Silva havde spillet der et halvt år, og han skiftede til SSV Ulm 1846, der netop var rykket op i ligaen. Ulm rykkede dog ned året efter, hvorpå da Silva drog østpå til Energie Cottbus. 
Da Silva sluttede sin spillerkarriere i 2009 på grund af problemer med knæet. Han har taget B-trænerlicens og var i nogle år ungdoms- og senere andetholdstræner i Energie Cottbus.

Klubber 
 1994-1998: Campo Grande AC
 1998-2000: Brøndby IF
 2000: Karlsruher SC
 2000-2001: SSV Ulm 1846
 2001-2009: Energie Cottbus

Fodboldspillere fra Brasilien
Kaspijsk

Kaspijsk (, ) er en by i den sydrussiske republik Dagestan med  indbyggere, beliggende ved det Kaspiske Havs vestkyst, ca. 18 km sydøst for republikkens hovedstad Makhatsjkala.

Den 9. maj 2002 blev byen rystet af et terrorangreb mod en parade, der blev holdt i anledning af 57-årsdagen for Sovjetunionens sejr i 2. verdenskrig. Ved terrorangrebet blev 44 personer dræbt, herunder 19 soldater og mindste 12 børn og 133 såret i eksplosionen.

Erhverv 
I Kaspijsk findes maskinfabrikken "Dagdizel" (), der blev oprettet i 1932. Dagdizel tegner sig for en fjerdedel af den industrielle produktion og en fjerdedel af skatteindtægterne fra industrien i Dagestan. Fabrikken har 2.400 ansatte.

Den russiske sværvægtsbokser Sultan Ibragimov stammer fra Kaspijsk.

Referencer

Eksterne henvisninger 

 Kaspijsk hjemmeside 

Byer i Republikken Dagestan